text: খারিজ (The Case is Closed) মৃণাল সেন পরিচালিত একটি চলচ্চিত্র । এই চলচ্চিত্রটি রমাপদ চৌধুরীর কাহিনী অবলম্বনে ১৯৮২ সালে মুক্তি পেয়েছিল ।
  
  বিষয়বস্তু 
  একটি মধ্যবিত্ত পরিবারের অপ্রাপ্তবয়স্ক চাকর রান্নাঘরের ভিতরে রাত্রে রহস্যজনকভাবে মারা যায় । পুলিশের তদন্ত এবং পোস্টমর্টেম থেকে জানা যায় যে রান্নাঘরের মধ্যে জ্বলন্ত কয়লা থেকে নির্গত কার্বন-মনোক্সাইড থেকে তার মৃত্যু হয়েছে । ঠান্ডার মধ্যে নিজেকে গরম রাখার জন্য ছেলেটি রান্নাঘরে কয়লা জ্বালিয়ে রেখেছিল । 
  সুখী পরিবারটি হঠাৎ করেই একটি মনস্তাত্ত্বিক আঘাতের মধ্যে পড়ে । অপরাধবোধ, পুলিশ কেস এবং লোকলজ্জার ভয়ে তারা আতঙ্কিত হয়ে ওঠে । তারা চেষ্টা করে যে করেই হোক ছেলেটির বাবাকে খুশি করতে । কিন্তু শেষ পর্যন্ত তাদের কিছুই হয় না । ছেলেটির বাবা ছেলেটির শেষকার্যের পর চুপচাপ বিদায় নেয় । কিন্তু এই ঘটনা পরিবারটিকে সম্পূর্ণরূপে বিধ্বস্ত ও বিবেকের কাছে পরাজিত করে দেয় ।
  
  কলাকুশলী ও অন্যান্য 
   প্রযোজনা - নীলকন্ঠ ফিল্মস
   ক্যামেরা - কে কে মহাজন
   সঙ্গীত - বি ভি কারান্থ
  
  অভিনয় 
   অঞ্জন দত্ত - অঞ্জন সেন
   মমতা শংকর - মমতা সেন
   শ্রীলা মজুমদার - সৃজা
   ইন্দ্রানী মৈত্র - পুপাই
   দেহপ্রতিম দাসগুপ্ত - হরি
   নীলোৎপল দে - ইন্সপেক্টর
   চারুপ্রকাশ ঘোষ - আইনজীবি
   দেবতোষ ঘোষ
   গীতা সেন - প্রতিবেশী
   সুনীল মুখার্জী - প্রতিবেশী
   বিমান চ্যাটার্জী
   রমেন রায়চৌধুরি
   বিনয় লাটুরি
  
  পুরস্কার 
   জাতীয় পুরস্কার - দ্বিতীয় সেরা ছবি
   জাতীয় পুরস্কার - বাংলায় সেরা ছবি
   জাতীয় পুরস্কার - সেরা সম্পাদনা (গঙ্গাধর নস্কর)
   জাতীয় পুরস্কার - সেরা শিল্প নির্দেশনা (নিতীশ রায়)
   কান চলচ্চিত্র উৎসব - জুরি পুরস্কার
   শিকাগো চলচ্চিত্র উৎসব - ব্রোঞ্জ হুগো
   ভ্যালাডয়েড (Valladoid ) চলচ্চিত্র উৎসব - গোল্ডেন স্পাইক
  
  তথ্যসূত্র 
   মৃণাল সেনের সাইট
   আইএমডিবি
  
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:পশ্চিমবঙ্গের চলচ্চিত্র
  বিষয়শ্রেণী:১৯৮০-এর দশকের বাংলা ভাষার চলচ্চিত্র
title: খারিজ